**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от **ДИМИТЪР ИВАНОВ – КМЕТ НА ОБЩИНА „МАРИЦА“**

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на **План за интегрирано развитие на община Марица 2021 – 2027 г. (ПИРО)**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

1. Информация за възложителя на плана/програмата (орган или оправомощено по закон трето лице):

Име: Община „Марица“

Пълен пощенски адрес: 4003 Пловдив, бул „Марица“ 57А,

Обща информация за предложения план/програма

а) Основание за изготвяне на плана/програмата - нормативен или административен акт

**Чл.8, ал.2, т.3 и чл.23, т.1 от Закона за регионално развитие (ЗРР)**

б) Период на действие и етапи на изпълнение на плана/програмата

**Периодът на действие на ПИРО е 7 години – 2021 – 2027 г.**

в) Териториален обхват (транснационален, национален, регионален, областен, общински, за по-малки територии) с посочване на съответните ,области и общини

**Общински – обхваща територията на община Марица.**

г) Засегнати елементи от Националната екологична мрежа (НЕМ)

На територията на общината са разположени следните елементи на НЕМ:

**по Закона за защитените територии**: защитените местности - „Тракийски здравец“ и „Нощувка на малък корморан – Пловдив“;

**по Закона за биологичното разнообразие**: защитените зони за опазване на природните местообитания и на дивата флора и фауна и на дивите птици - BG0000578 „Река Марица”, BG0000444 „Река Пясъчник”, BG0000429 „Река Стряма”, BG0000289 „Трилистник”, BG0002087 „Марица - Пловдив”, BG0002016 „Рибарници Пловдив” и BG0002086 „Оризища Цалапица”, както и осем вековни дъба в землищата на селата Трилистник и Войсил.

д) Основни цели на плана/програмата

**Основната цел на ПИРО е да се предложат насоки за синхронизиране на политиките на регионалното развитие и на пространственото планиране, съдържащи се в основните видове планове - *Интегриран план за развитие на община Марица* (ПИРО) и *Общия устройствен план на общината* (ОУПО). От това произтича и основната цел на ПИРО – постигане на устойчиво комплексно (интегрирано) развитие на общината на основата на разполагаемите ресурси и потенциала на територията.**

**ПИРО, като основен планов документ на общинско ниво за програмния период 2021 – 2027 г., има нормативно определено предназначение. Това е рамков документ, определящ основните направления на провежданите политики на местните власти за комплексно и ефективно използване на наличните ресурси и на потенциалите на територията за устойчиво развитие на община Марица. Това са направления, насочени към:**

* **Ефективното използване на разполагаемите териториални ресурси и потенциали за изпълнение на предварително определените приоритети и на стратегическите (специфичните) цели за развитие на общината в средносрочен (седем годишен) времеви хоризонт.**
* **Формулиране на мерките за подобряване на:**
* **условията за живот на населението (качествени бюджетни и други услуги, подобрена селищна среда, съхранена природа);**
* **бизнес средата (инвестиции, заетост, доходи на населението);**
* **екологическата обстановка в контекста на климатичните промени.**
* **Действията на институциите, на местните органи на властта, на бизнеса, на неправителствения сектор и на населението, обхващащи различните видове дейности на територията на общината за изпълнението на ПИРО.**

**Задачите на ПИРО могат да бъдат формулирани по следния начин::**

* **Извършване на анализи и оценки на развитието на общината в програмния период 2014-2020 г, като се очертаят положителните и негативните насоки в развитието и се формулират проблемите, задържащи развитието ѝ. За целта се отчитат заложените приоритети и стратегически приоритети на действащите стратегически и планови документи за програмния период 2014-2020 г.**
* **Отчитане на новите моменти в провежданата политика за регионално развитие и връзката му с местното самоуправление и устройственото планиране. Извършваните неколкократно частични изменения на действащия ОУП на общината следва да бъдат отчитани при изработване на ПИРО.**
* **Синхронизиране на приоритетите и стратегическите цели, заложени в документите за регионално развитие от по-високите йерархични нива (без да ги прилага механично), като се отчитат конкретните условия за развитие на община Марица.**
* **Осъществяване на приемственост в стратегическите цели и приоритети, заложени в действащите стратегически, планови и програмни документи (вкл. ОПР) на община Марица, изпълнявани в програмния период 2014-2020 г.**
* **Прилагане, в дългосрочен и средносрочен времеви хоризонт, на подхода за интегриране на целите, приоритетите и на предприетите действия по реализацията на основните документи в сферата на устройственото планиране (ОУПО) и на регионалното развитие (ПИРО). Това е свързано с изискването за постигане на по-добър ефект от използване на териториалните ресурси и потенциали за устойчиво, комплексно социално, икономическо и инфраструктурно развитие и опазване на околната среда на община Марица в програмния период 2021-2027 г.**
* **Определяне рамките на комплексното, интегрирано развитие на общината за следващия 7 годишен период, очертани с формулираните приоритети и стратегически цели на ПИРО – Марица 2021-2027 г.**
* **Конкретизиране възможностите за изпълнение на приоритетите и целите на ПИРО със съответни мерки – програми и проекти, тяхното ресурсно осигуряване, сроковете за тяхното реализиране и ангажиментите на отговорните структури.**
* **Оценяване опита на органите на местно самоуправление (Общински съвет, Общинска администрация) и на другите партньори в реализацията на мерките (програми, проекти и на други местни инвестиционни инициативи), заложени в действащите планове и програми (основно в ОПР, общински стратегии и програми, бизнес планове на местния бизнес) и др.**
* **Обосноваване необходимостта от зони за целенасочено въздействие, които да бъдат определени по комплексен и по функционален признак.**
* **Акцентиране на интензивните междуобщински връзки със съседните общини и на първо място с община Пловдив, по линия на:**
* **ежедневните трудови пътувания;**
* **транспортното обслужване;**
* **средното общо, профилирано и професионално образование;**
* **болничното обслужване и спешната медицинска помощ;**
* **социалните дейности;**
* **решаване на общи проблеми с екологичен характер;**
* **реализация на общи идеи за социализиране на крайбрежни територии на р. Марица**
* **разработване на съвместни туристически пакети и др.**

е) Финансиране на плана/програмата (държавен, общински бюджет или международни програми, други финансови институции)

**Изработването на ПИРО се финансира със средства от общинския бюджет.**

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

**Етапите на изготвянето на плана са:**

* **възлагане изработването на ПИРО;**
* **изработване на ПИРО;**
* **осигуряване на информация и публичност в процеса на изработването - публикуване на анкета на интернет страницата на община Марица и анкетиране на местните общности чрез попълване на въпросник от кметовете на населените места**
* **проектът за ПИРО ще бъде публикуван на интернет страницата на община Марица за мнения и предложения**
* **съгласно Методическите указания за разработване и прилагане на планове за интегрирано развитие на община (ПИРО) за периода 2021 – 2027 г., издадени от МРРБ на основание чл.17, т.9 от ЗРР, се провежда обществено обсъждане на проекта.**

3. Информация за органа, отговорен за прилагането на плана/програмата

**Общинска администрация Марица**

4. Орган за приемане/одобряване/утвърждаване на плана/програмата

**Общински съвет Марица**

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

**ПИРО е съобразен с действащата нормативна уредба в областта на опазването на околната среда, териториалното устройство, местното самоуправление, както и с целите на кохезионната политика на Европейския съюз.**

**ПИРО на община Марица отчита заложените в *Националната програма за развитие на България – 2030* и в *Интегрираната регионална стратегия за пространствено развитие на Южния централен район – 2021-2027 г.* приоритети.**

**В стратегическата част на ПИРО, въз основа на задълбочен анализ на състоянието на отделните компоненти на физическата среда и социално-икономическото развитие, нуждите и потенциалите, са формулирани визията, приоритетите и стратегическите цели за развитие на община Марица в следващите 7 години, а именно:**

|  |  |  |
| --- | --- | --- |
| **Приоритет** | **Стратегически цели (СЦ)** | **Мерки (М)** |
| **П. 1. Балансиран, устойчив растеж чрез привличане на нови свежи инвестиции за утвърждаване на водещите функции на комплекс от икономически дейности в трите сектора на местната икономика** | * ***СЦ 1.1.*** *Устойчиво икономическо развитие, базирано на местни ресурси и инициативи на бизнеса за привличане на нови инвестиции* | * *М. 1.1.1:Стимулиране на биоземеделието и биоживотновъдството* * *М. 1.1.2: Подобряване на иригационната инфраструктура на земеделието* * *М. 1.1.3. Инвестиции в иновативни производства* |
| * ***СЦ 1.2.*** „*Подкрепа на предприемаческата активност за създаване на нови иновативни малки и средни предприятия“* | * *М 1.2.1 Създаване, промоциране и подкрепа на местни иновационни стратегии* * *М 1.2.2. Разработване на инвестиционен профил на общината* |
| * ***СЦ 1.3.*** *. „Развитие на устойчив туризъм, базиран на местни ресурси“* | * *М 1.3.1. Подпомагане развитието на местния туристически продукт и маркетинг на дестинациите* * *М 1.3.2. Развитие на природни,исторически, културни и други атракции, свързани с туризма* * *М.1.3.3. Подобряване качествата на съществуващата туристическа инфраструктура;* * *М.1.3.4. Изграждане на нова туристическа инфраструктура* |
| **П.2.**  **„Подобрена природна и селищна среда, предлагаща условия за качествен жизнен цикъл – обитаване, труд, обслужване, отдих на населението“** | * ***СЦ 2.1****.„Съхранена природна среда за развитие на конкурентни сектори, базирани на природни ресурси* | * *М.2.1.1. Прилагане на екологични подходи при използване на природните ресурси* |
| * ***СЦ 2.2.*** *„Подобрена селищна среда за пълноценни условия за живот на обитателите“* | * *М.2.2.1. Осигуряване с актуални устройствени планове* * *М.2.2.2. Благоустрояване на населените места* * *М.2.2.3.Подобряване качествата и сигурността на публични пространства в населените места* |
| * ***СЦ 2.3.*** *„Опазване на местните ресурси чрез подобряване на екологичната инфраструктура*“ | * *М. 2.3.1. Изграждане на нова и реконструкция на съществуваща ВиК инфраструктура* * *М. 2.3.2.Поддържане на енергийната инфраструктура* * *М.2.3.3.Подобряване управлението на отпадъците* * *М.2.3.4.Развитие на енергоефективна икономика* * *М. 2.3.5. Превенция на рискови процеси и бедствия* |
| **П. 3 „Съхраняване на човешкия потенциал и подобряване на публичните услуги на населението“** | * ***СЦ 3.1.*** *„Подобряване на социалната среда и достъпа до качествени услуги“* | * *М.3.1.1.Създаване на условия за максимален обхват на лицата в ученическа възраст в образователната система;* * *М.3.1.2.Създаване на условия за интегрирани здравни и социални услуги;* * *М.3.1.3.Подобряване качествата на средата за спорт и отдих* |
| * ***СЦ 3.2.*** *„Придобиване на образователни и професионални умения за пазара на труда“;* | * *М.3.2.1. Повишаване професионалните умения и квалификацията на работната сила;* * *М.3.2.2. Превенция на отпадането от пазара на труда;* * *М.3.2.3. Адаптиране на професионалното образование към променящите се условия на пазара на труда* |
| * ***СЦ 3.3.*** *„Осигуряване на качествени бюджетни услуги по здравеопазването, социалното подпомагане, културата и спорта“* | * *М.3.3.1. Подобряване на достъпа на населението до здравеопазване* * *М. 3.3.2. Развитие на резидентните социални услуги, съобразно потребностите;* * *М.3.3.3. Подобряване качествата на инфраструктурата на образованието, културата и спорта* * *М.3.3.4. Насърчаване на културното разнообразие и съхраняване на културното наследство* |
| **П.4. „Създаване на условия за по-добра свързаност и намаляван на териториалните диспропорции** | * ***СЦ 4.1.*** *„Подобряване на транспортната и цифрова свързаност, развитие на електронните услуги и достъпност“* | * *М. 4.1.1.Подобряване качествата на общинската пътна мрежа;* * *М.4.1.2. Развитие на електронни услуги* |
| * ***СЦ 4.2.*** *„Подкрепа за балансирано пространствено развитие“;* | * *М. 4.2.1. Формиране на зони за въздействие и подкрепа за тяхното развитие* |
| * ***СЦ 4.3.*** *„Разширяване на междуобщинското сътрудничество“* | * *М. 4.3.1. Междуобщинско сътрудничество за решаване на проблеми от общ интерес* |

**Към всяка конкретна мярка са включени проекти, описани в индикативен списък. В процеса на реализация на проектите, включени в ПИРО, ще бъдат спазени изискванията на действащата нормативна уредба.**

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

**ПИРО е част от системата от документи за стратегическо планиране на регионалното и пространствено развитие. Той е в йерархична съподчиненост на документите от по-горните нива – интегрирани териториални стратегии за развитие на регионите за планиране от нива 2 и актуализираната Национална концепция за пространствено развитие.**

в) значение на плана/програмата за интегрирането на екологичните съображения, особено с оглед насърчаването на устойчиво развитие:

**ПИРО се разработва в контекста на политиките, свързани с промените на климата. Екологичната проблематика заляга във формулираните цели и приоритети за развитие на община Марица, осигурявайки интегрирано опазване на околната среда. Предложените мерки са реалистични, ефективни и ресурсно обезпечени. Реализацията им ще допринесе за повишаване устойчивостта на социалното и икономическото развитие и природната среда и готовност на общността за възползване от възникналите възможности.**

г) екологични проблеми от значение за плана/програмата:

**Екологичната проблематика присъства в аналитичната и в стратегическата част на ПИРО Марица. Описани са природните условия и ресурси на територията. Направен е анализ на екологичното състояние на елементите на околната среда и факторите, оказващи влияние върху нея и на идентифицираните природни рискове и рискови територии в общината. В SWOT анализа са посочени силни и слаби страни с екологична насоченост. Анализираните природни условия и ресурси и екологичните проблеми и рискове са в корелация с формулираните приоритети и стратегически цели на ПИРО. В резултат на прилагането на ПИРО не се очаква неблагоприятно въздействие върху компонентите на околната среда и няма да доведе до възникване на екологични проблеми на територията на община Марица.**

д) значение на плана/програмата за изпълнението на общностното законодателство в областта на околната среда:

**ПИРО е съобразен с действащата нормативна уредба в областта на опазването на околната среда, както и с целите на кохезионната политика на Европейския съюз. ПИРО на община Марица отчита заложените в *Националната програма за развитие на България – 2030* и в *Интегрираната регионална стратегия за пространствено развитие на Южния централен район – 2021-2027 г.* приоритети.**

е) наличие на алтернативи:

2. Обосновка на конкретната необходимост от изготвянето на плана/програмата:

**ПИРО се изготвя на основание изискванията на ЗРР.**

3. Информация за планове и програми и инвестиционни предложения, свързани с предложения план/програма:

**Общински план за развитие на община Марица, Общ устройствен план на община Марица, общинска програма за опазване на околната среда, енергийна ефективност, стратегия за развитие на туризма, за младежта, програма за управление на община Марица, общински наредби и др.**

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

**Не се очакват неблагоприятни последици от прилагането на ПИРО.**

б) кумулативните въздействия:

**Не се очакват неблагоприятни кумулативни въздействия от прилагането на ПИРО.**

**С прилагането на ПИРО се очаква постигането на комплексно въздействие, щадящо природните и антропогенни ресурси, насочено към устойчивото развитие на общината, респ. синергичен ефект. Същността му се изразява в това, изпълнението на всеки от приоритетите на плана да води до генериране на общ кумулативен ефект върху устойчивото развитие на общината.**

в) трансграничното въздействие:

**Няма**

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

**Не се очаква възникване на риск за човешкото здраве и околната среда. Взети са предвид изискванията на държавни и общински документи (планове за управление, общински програми, общински планове и инвестиционни проекти), отнасящи се до разглежданата проблематика, като са предвидени мерки и дейности за тяхното прилагане.**

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

**На територията на община Марица са класифицирани едно предприятие/съоръжение с *висок рисков потенциал* – Газоснабдителна станция „Ви газ – България” ЕАД в с. Бенковски и едно предприятие/съоръжение *с нисък рисков потенциал* – „Предприятие за производство на домакински уреди – хладилници и фризери“ „Либхер Хаусгерете Марица” ЕООД в с. Радиново. Обектите подлежат на ежегоден контрол и комплексни проверки от страна на компетентни институции по отношение на изпълнение на управленските, организационните и техническите мерки за осигуряване на пожарна и аварийна безопасност, насочени към предотвратяване на големи аварии и ограничаването на последствията от тях.**

е) величината и пространственият обхват на въздействията (географски район и брой на населението, които е вероятно да бъдат засегнати):

**Предвижданията на ПИРО обхващат територията на община Марица. Броят на населението на общината към 2019 г. е 30834 души.**

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

**Планът предвижда мерки, които ще целенасочат и конкретизират допълнително общинските политики, отнасящи се до опазване на ценните природни и антропогенни елементи на територията на общината и съответно превенция по отношение на застрашаващи и/или рискове фактори. Частите от територията, върху които се предполага допълнително развитие на антропогенни дейности, са съобразени с предвижданията на ОУПО, които са обосновани със съответна аргументация в Екологичната оценка на плана, включваща и възможностите за неблагоприятно въздействие, респ. тяхното недопускане. Взети са предвид и изискванията на държавни и общински документи, отнасящи се до разглежданата проблематика, като са предвидени мерки и дейности за тяхното прилагане.**

з) въздействието върху райони или ландшафти, които имат признат национален, общностен или международен статут на защита:

**Няма въздействие върху райони или ландшафти с признат национален, общностен или международен статут и такова въздействие не се очаква.**

.5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

………………………………………………………………………………………………………..........………………………………………………………………………………………………………..........6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

**Планът съдържа раздел „Необходими действия и индикатори за наблюдение и оценка на ПИРО, който съгласно Методическите указания за разработване и прилагане на планове за интегрирано развитие на община (ПИРО) за периода 2021 – 2027 г., издадени от МРРБ, включва формите и начините за събиране на информация, индикаторите за наблюдение, органа за наблюдение и организацията на работата по наблюдението и оценката, както и системата на докладване и осигуряване на информация и публичност.**

7. Информация за платена такса и датата на заплащане.

Б. Електронен носител - 1 бр. .............

 Желая решението да бъде издадено в електронна форма и изпратено на посочения адрес на електронна поща.

 Желая да получавам електронна кореспонденция във връзка с предоставяната услуга на посочения от мен адрес на електронна поща.

 Желая решението да бъде получено чрез лицензиран пощенски оператор.

Дата: …………………… **Възложител:** ……………………..

**Димитър Иванов**

**Кмет на Община „Марица**“